[pic] | COMISIA COMUNITĂŢILOR EUROPENE |

Bruxelles, 17.10.2007

COM(2007) 617 final

RAPORT AL COMISIEI

Calitatea benzinei şi motorinei folosite pentru transportul rutier în Uniunea Europeană: al patrulea raport anual (an de raportare 2005)

1. Rezumat

Directiva 98/70/CE[1] prevede specificaţii minime în baza criteriilor sanitare şi de mediu privind carburanţii care se folosesc pentru vehiculele echipate cu motoare cu aprindere prin scânteie şi cu motoare cu aprindere prin comprimare. Calitatea carburanţilor este importantă din punctul de vedere al mediului deoarece afectează emisiile poluante ale motoarelor şi, astfel, calitatea aerului. Calitatea carburanţilor afectează, de asemenea, facilitatea cu care constructorii reuşesc să respecte limitele dorite de emisii de poluanţi şi de gaze cu efect de seră, precum şi costurile pe care trebuie să le suporte în acest sens. Directiva 2003/17/CE[2], de modificare a Directivei 98/70/CE, prevede o reducere suplimentară a conţinutului de sulf a benzinei şi a motorinei.

Nerespectarea specificaţiilor aplicabile carburanţilor poate determina o creştere a emisiilor (de exemplu, excesul de compuşi oxigenaţi poate mări emisiile de NOx), deteriorarea motorului şi a sistemelor de epurare a gazelor de eşapament (de exemplu, un exces de sulf poate deteriora catalizatorii), ducând la o creştere a emisiilor de poluanţi în aer. Pentru a garanta respectarea normelor de calitate în materie de carburanţi impuse de directiva menţionată anterior, statele membre trebuie să introducă sisteme de monitorizare a calităţii carburanţilor.

Articolul 8 din Directiva 98/70/CE prevede că Comisia trebuie să publice anual un raport privind calitatea carburanţilor din statele membre. Acest al patrulea raport al Comisiei face un rezumat al informaţiilor trimise de către statele membre cu privire la calitatea benzinei şi motorinei, precum şi a volumelor comercializate, pentru anul 2005. Toate statele membre, cu excepţia Franţei, au trimis rapoarte naţionale pentru anul 2005.

Monitorizarea calităţii carburanţilor în 2005 arată că specificaţiile definite pentru benzină şi motorină în Directiva 98/70/CE sunt, în general, respectate, întâlnindu-se puţine depăşiri. În cazul benzinei, principalii parametri pentru care s-au înregistrat depăşiri sunt cifra octanică „research” (COR)[3], presiunea vaporilor în perioada verii[4] şi distilarea/evaporarea la 100/150°C[5]. În cazul motorinei, principalii parametri pentru care s-au înregistrat depăşiri sunt conţinutul de sulf, punctul de distilare la 95%, cifra cetanică şi densitatea.

Deşi numeroase state membre au raportat existenţa unor eşantioane neconforme, în general, eşantioanele care depăşeau valorile limită (şi limitele de toleranţă aplicabile metodelor de testare) au fost mult mai puţin numeroase faţă de anii precedenţi. Cu toate acestea, mai multe state membre din UE-10 au raportat un număr important de eşantioane neconforme cu valorile limită. Belgia a raportat o proporţie mai importantă (~3,5%) de eşantioane neconforme decât alte state membre, dar şi-a îmbunătăţit nivelurile de conformitate faţă de anii precedenţi.

Conţinutul de sulf al motorinei s-a dovedit a fi problematic în 2005 (în special în UE-10), din cauza noului nivel obligatoriu <50 ppm de la începutul anului 2005. Mai multe state membre din UE-10 au avut probleme din cauza vânzărilor de calităţi mai ridicate de sulf, la începutul anului, şi s-a constatat un număr mai important de eşantioane contaminate cu motorină sau gazolină având un conţinut mai ridicat de sulf faţă de anii anteriori.

Comisia nu are cunoştinţă de existenţa unor consecinţe negative privind emisiile vehiculelor sau funcţionarea motoarelor în raport cu aceste depăşiri, însă continuă să ceară statelor membre să ia măsuri pentru a garanta o respectare totală a valorilor. Majoritatea statelor membre se conformează deja, măsurile luate de statele membre cu privire la nerespectare sunt incluse – atunci când au fost menţionate - în capitolele consacrate fiecărei ţări în parte din raportul detaliat pe 2005 [6] . Comisia va continua monitorizarea respectării specificaţiilor privind calitatea carburanţilor prevăzute în directivă şi vizează îmbunătăţirea analizei datelor furnizate începând cu anul de raportare 2006.

În ceea ce priveşte reducerea poluării atmosferice şi progresele realizate de tehnologia motoarelor, se constată o creştere semnificativă a cotei de carburanţi cu conţinut de sulf inferior nivelurilor de 10 ppm şi 50 ppm între 2001 şi 2005 în UE-15. Începând din 2005, a fost obligatoriu pentru toţi carburanţii să respecte nivelul de sulf inferior 50 ppm şi toate statele membre au avut obligaţia să comercializeze carburanţi cu conţinut de sulf inferior 10 ppm. Conţinutul mediu de sulf în 2005 este cu mult sub cel raportat în 2004, după cum se poate observa în tabelul 1.

Tabelul 1: Tendinţa anuală a conţinutul mediu de sulf al benzinei şi al motorinei în UE

Conţinut mediu de sulf, ppm | UE-15 | UE-10 |

Carburant/an | 2001 | 2002 | 2003* | 2004* | 2005* | 2005* | 2005 |

Benzină | 68 | 51 | 37 | 38 | 19 | 19 | 23 |

Motorină | 223 | 169 | 125 | 113 | 25 | 24 | 37 |

Cuprinde date din 2004 pentru ţările din UE-10. *Fără Franţa, care nu a trimis raport pentru perioada 2003-2005.

Sistemele naţionale de monitorizare a calităţii carburanţilor continuă să fie foarte diferite; cu toate acestea, dispoziţiile directivei ar trebui să promoveze o omogeneitate mai mare şi să îmbunătăţească calitatea raportării.

2. Introducere

Specificaţiile aplicabile benzinei şi motorinei vândute în Uniunea Europeană sunt stabilite în anexele la Directiva 98/70/CE şi, începând din 1 ianuarie 2005, se aplică un singur set de specificaţii privind carburanţii. Directiva impune, de asemenea, statelor membre să prezinte sinteze privind calitatea carburanţilor vânduţi pe teritoriile acestora. Începând din 2004, statele membre trebuie să raporteze cu privire la monitorizarea efectuată în conformitate cu standardul european EN 14274[7] sau cu sisteme de fiabilitate echivalentă. Articolul 8 din Directiva 98/70/CE, astfel cum a fost modificat de articolul 1 alineatul (5) din Directiva 2003/17/CE, prevede ca Comisia să difuzeze rezultatele rapoartelor statelor membre privind calitatea carburanţilor. În conformitate cu această obligaţie, acest al patrulea raport al Comisiei prezintă un rezumat privind calitatea benzinei şi a motorinei, precum şi cantităţile vândute, în Comunitate pentru anul 2005. Rapoartele pentru anii anteriori pot fi găsite pe paginile web ale Comisiei[8].

3. Sistemele de monitorizare naţională

S-au folosit numeroase abordări diferite pentru a implementa Sistemele de monitorizare a calităţii carburanţilor (FQMS) în UE. Aceste abordări pot fi de diverse tipuri, de la cele care au la bază standardul european EN 14274, cu eşantionare la o serie de staţii de benzină, până la sistemele naţionale. De exemplu, în sistemele din Suedia şi Regatul Unit, eşantionarea şi analiza tuturor loturilor provenind din rafinării sau din import sunt prevăzute în dispoziţiile privind distribuirea carburanţilor pe teritoriul ţării. Există, de asemenea, o eşantionare aleatorie în cadrul reţelei de distribuţie pe toată durata anului. Sistemele utilizate în numeroase state membre au avut, iniţial, alte scopuri, fapt care explică unele dintre variaţiile privind acoperirea şi aplicarea în cadrul UE. Din 2004 trebuia asigurat un grad de omogeneitate mai ridicat când directiva modificată cerea statelor membre să: „ pună în aplicare un sistem de monitorizare a calităţii carburanţilor în conformitate cu dispoziţiile standardului european relevant ” (EN 14274 şi EN 14275[9]) începând din 1 ianuarie 2004. Din 2001, s-a adus un număr semnificativ de schimbări la sistemele de monitorizare. Şase dintre statele membre din UE-15 şi-au schimbat sistemele spre cele care au la bază EN 14274, la fel ca şase dintre statele membre ale UE-10. Portugalia a declarat că procesul de modificare a sistemului său pentru a respecta EN 14274 este încă în desfăşurare. Directiva nu exclude sisteme de monitorizare alternative dacă astfel de sisteme asigură rezultate de o fiabilitate echivalentă. Până în prezent, numai Cipru, Danemarca şi Malta au furnizat informaţii prin care justifică utilizarea sistemelor lor naţionale, care utilizează mai puţin eşantionarea. Regatul Unit a furnizat, de asemenea, informaţii privind fiabilitatea statistică a sistemului său. Figura 2 oferă o panoramă a ratei eşantionării în cadrul UE în 2005.

4. Raportare 2005

4.1 Calitatea şi volumul carburanţilor

În timp ce în UE în 2005 era disponibilă o gamă largă de benzine cu conţinut de sulf şi cifră octanică, COR95 reprezintă majoritatea vânzărilor din acel an (84% din total, din care 66% era cu conţinut de conţinut de sulf redus şi 34% fără sulf[10]), a se vedea figura 1 şi tabelul din anexă pentru detalii complete pentru fiecare stat membru (Franţa nu a comunicat date pentru perioada 2003-2005 cu privire la monitorizarea calităţii carburanţilor). Din vânzările totale de benzină, 61% au avut un conţinut de conţinut de sulf redus (<50 ppm), iar 39% au fost fără sulf (<10 ppm). În ceea ce priveşte vânzările de motorină, cele cu conţinut de conţinut de sulf redus reprezintă 67%, iar cele fără sulf 33%. În comparaţie cu 2001, cantităţile de carburanţi cu conţinut de sulf <50 ppm şi <10 ppm au crescut semnificativ dat fiind că, în acest an, ele reprezentau aproximativ 20% din vânzările totale de benzină şi motorină în UE, în timp ce în prezent reprezintă practic 100% din vânzările de benzină şi motorină.

Vânzările din statele membre din UE-10 au atins 10,5% şi, respectiv, 11,3% din vânzările totale de benzină şi motorină din UE (o uşoară creştere faţă de 2004). În comparaţie cu UE-15, proporţia de calităţi de benzină fără sulf vândute în UE-10 (15,5%) este cu mult mai redusă, însă s-a vândut o cantitate uşor mai mare de motorină fără sulf (36%).

Figura 1: Vânzările de carburanţi în UE pe tip de carburant (%)

Vânzările de benzină | 2005 | Vânzările de motorină | 2005 |

[pic] | [pic] |

Tip | % | Tip | % |

1 | Benzină fără plumb COR min.=91 | 0,0% | 13 | Motorină | 0,1% |

2 | Benzină fără plumb COR min.=91 (<50 ppm S) | 0,3% | 14 | Motorină (<50 ppm sulf) | 66,5% |

3 | Benzină fără plumb COR min.=91 (<10 ppm S) | 7,7% | 15 | Motorină (<10 ppm sulf) | 33,5% |

4 | Benzină fără plumb COR min.=95 | 0,0% |

5 | Benzină fără plumb COR min.=95 (<50 ppm S) | 55,4% |

6 | Benzină fără plumb COR min.=95 (<10 ppm S) | 28,0% |

7 | Benzină fără plumb 95=<COR<98 | 0,0% |

8 | Benzină fără plumb 95=<COR<98 (<50 ppm S) | 4,1% |

9 | Benzină fără plumb 95=<COR<98 (<10 ppm S) | 0,00% |

10 | Benzină fără plumb COR>=98 | 0,0% |

11 | Benzină fără plumb COR>=98 (<50 ppm S) | 0,9% |

12 | Benzină fără plumb COR>=98 (<10 ppm S) | 3,5% |

La fel ca în perioada 2001-2004, Germania, Italia, Spania şi Regatul Unit au înregistrat cele mai mari vânzări de carburanţi (conform rapoartelor primite) în 2005 (figura 3). Vânzările de motorină sunt predominante în multe state membre; cu toate acestea, cantităţile relative de benzină şi motorină diferă.

Din 2001, s-a înregistrat o creştere a omogenităţii în ceea ce priveşte numărul calităţilor de carburant care au fost declarate ca fiind disponibile în UE (figura 4). În 2005, există, în general, două - trei calităţi de benzină disponibile, în principal datorită diverselor cifre octanice (categoria COR), cu toate că se mai adaugă, în unele cazuri, diverse calităţi fără sulf (de exemplu, Estonia propune o versiune fără sulf pentru fiecare tip de carburant). În 2005, erau disponibili carburanţi fără sulf (<10 ppm) marcaţi ca atare în zece state membre din UE-15 (în numai un stat în 2001) şi în patru state membre din UE-10 (în alte state sunt diponibili carburanţi care respectă conţinutul maxim de sulf, dar care nu sunt marcaţi ca atare).

Figura 2: Rata eşantionării practicate în cadrul monitorizării calităţii carburanţilor în UE în 2005 (numărul mediu de eşantioane pe calitate a carburantului )

Număr mediu de eşantioane / calitatea carburantului | [pic] |

Benzină | diesel | Benzină | diesel |

Austria | 4 / 205 | 3 / 100 |

Belgia | 232 / 4957 | 232 / 3748 | 1 / 18 | <6 luni | (3) |

Cipru | 19 / 155 | 7 / 18 | <1 lună | (4) |

Republica Cehă | 45 / 1381 | 64 / 1653 |

Danemarca |

Estonia | 10 / 300 | 1 / 114 | <4 luni | (7) |

Finlanda | 2 / 257 |

Grecia | 1 / 289 | 6 / 18 | <2 luni | (4) |

Ungaria | 7 / 120 |

Irlanda | 3 / 118 | 6 / 18 | <2 luni | (5) |

Italia | 3 / 318 | 6 / 309 |

Letonia | 1 / 251 | 9 / 438 | <1 lună | (8) |

Lituania | 8 / 192 | 20 / 268 |

Luxemburg | <6 luni |

Malta | 13 / 51 | 23 / 31 | 1 / 5 | <5 luni | (9) |

Ţările de Jos | 1 / 106 |

Polonia | 16 / 392 | 15 / 204 |

Portugalia | 7 / 18 | (4) (6) |

Slovacia | 7 / 236 | 1 / 102 |

Slovenia | 22 / 136 | 25 / 152 |

Spania | <1 lună |

Suedia | 6 / 18 | (4) |

Regatul Unit | <3 luni |

Număr de ţări | 17 | 13 | 6 | 1 | 12 |

Note:

Nu se poate confirma dacă valorile limită au fost respectate în toate eşantioanele acolo unde datele de raportare sunt incomplete. Atunci când nu a fost posibil să se determine din rapoartele trimise numărul eşantioanelor care depăşesc valoarea limită, un simbol de genul „>” indică faptul că numărul de eşantioane care depăşeşte limitele este un număr minim şi că ar putea fi mai mare. |

Directiva 98/70/CE prevede că statele membre trebuie să trimită rapoarte de monitorizare până cel târziu la data de 30 iunie a fiecărui an. |

Nu s-a raportat conţinut de oxigen. |

Compuşii oxigenaţi (alţii decât eterii cu peste 5 atomi de carbon pe moleculă) nu au fost raportaţi. Cu toate acestea, în principiu, toate substanţele de pe listă sunt măsurate simultan prin metodele de analiză a compuşilor oxigenaţi. Cu toate acestea, sistemul trebuie să fie calibrat prin folosirea unui eşantion de calibrare care să conţină aceiaşi compuşi oxigenaţi, în proporţii similare, ca în eşantionul care este testat. În majoritatea cazurilor, nu este clar dacă această operaţie a fost efectuată, cu toate acestea, Portugalia a declarat că nu adaugă alţi compuşi oxigenaţi în carburant. Oxigenul organic total este calculat din procentele în masă ai compuşilor individuali după identificare. |

Compuşii oxigenaţi (alţii decât eterii cu peste 5 atomi de carbon pe moleculă) nu au fost raportaţi (a se vedea nota 4 pentru mai multe detalii). |

Portugalia nu a efectuat nicio măsurătoare a conţinutului de plumb în acest an. |

Estonia a raportat, de asemenea, 5 eşantioane de benzină fără sulf şi 4 eşantioane de motorină fără sulf care depăşeau limitele de toleranţă de pentru conţinutul de sulf, şi anume 10 ppm, pentru această categorie de carburanţi în specificaţiile naţionale. Aceste eşantioane neconforme nu sunt incluse în total deoarece respectă valoarea limită obligatorie de <50 ppm pentru benzină şi motorină. |

Se pare că în Letonia, la începutul anului 2005, s-au vândut cantităţi de motorină normală <350 ppm, în ciuda valorii limită de <50 ppm obligatorii de la începutul anului 2005. |

S-a măsurat indicele cetanic şi nu numărul cetanic. |

1. 5. Concluzii

Calitatea carburanţilor este importantă din punctul de vedere al mediului deoarece ea afectează emisiile de poluanţi ale motoarelor şi, deci, calitatea aerului, precum şi facilitatea cu care constructorii reuşesc să respecte limitele dorite de emisii de poluanţi şi de gaze cu efect de seră, precum şi costurile pe care trebuie să le suporte în acest sens. Monitorizarea calităţii carburanţilor în 2005 arată că specificaţiile definite pentru benzină şi motorină în Directiva 98/70/CE sunt, în general, respectate, întâlnindu-se puţine depăşiri. Comisia nu are cunoştinţă de existenţa unor consecinţe negative privind emisiile vehiculelor sau funcţionarea motoarelor din cauza acestor depăşiri. Comisia continuă să fie îngrijorată din cauza depăşirilor şi va continua să monitorizeze respectarea prevederilor directivei cu privire la calitatea carburanţilor. În acest sens, începând cu anul de raportare 2006, Comisia intenţionează să realizeze analize statistice mai detaliate ale datelor raportate.

Cota de carburanţi cu conţinut de sulf <10 şi <50 ppm a crescut între 2001 şi 2004. Pentru 2005, creşterea este importantă dat fiind că limita sulfului de <50 ppm a devenit obligatorie şi că toate statele membre din UE trebuie să introducă carburanţi cu sulf <10 ppm. Carburanţi fără sulf erau disponibili în majoritatea statelor membre în 2005 (Regatul Unit, Malta şi Cipru nu au introdus, încă, aceşti carburanţi). Cu toate acestea, conform unor indicaţii recente, mai există cazuri în care diferitele calităţi de carburant nu par să fie etichetate în anumite state membre.

Această lipsă a etichetării ar putea reprezenta un obstacol pentru introducerea de vehicule care folosesc o tehnologie care necesită carburanţi fără sulf înainte de introducerea totală obligatorie în 2009 dat fiind că, fără etichetare, consumatorii nu pot opta pentru aceşti carburanţi. Acest lucru este în special important pentru proprietarii de vehicule care folosesc o tehnologie care necesită carburanţi fără sulf şi subminează în mod semnificativ utilitatea comercializării carburanţilor care respectă acest criteriu. În consecinţă, nu ar fi exploatate în totalitate toate posibilităţile de reducere a emisiilor de CO2 din sectorul transportului rutier. Belgia, Republica Cehă, Irlanda, Letonia, Luxemburg şi Slovenia sunt ţări în care s-ar putea lua măsuri pentru a garanta etichetarea carburanţilor fără sulf în viitor. Raportarea acestei etichetări ar putea ajuta industria constructoare de autovehicule să câştige încredere în ceea ce priveşte disponibilitatea acestui tip de carburant, astfel încât autovehiculele care beneficiază pe deplin de carburanţi fără sulf ar putea să se generalizeze, ceea ce ar prezenta avantaje pentru mediu din punctul de vedere al reducerii emisiilor de poluanţi şi de gaze cu efect de seră. În general, statele membre au furnizat foarte puţine informaţii cu privire la disponibilitatea geografică a carburanţilor fără sulf. Majoritatea statelor membre au declarat doar că sunt disponibile pe scară largă, dar nu au furnizat nicio altă informaţie care să poată indica cu precizie această disponibilitate geografică.

Sistemele de monitorizare a calităţii carburanţilor stabilite la nivel naţional diferă considerabil şi necesită mai multă uniformitate pentru a putea oferi rezultate transparente şi comparabile. Punerea în aplicare a Directivei 2003/17/CE a dus la o îmbunătăţire a calităţii raportării dat fiind că impune statelor membre să raporteze în ceea ce priveşte monitorizarea în conformitate cu noul standard european EN 14274 sau cu sisteme de fiabilitate echivalentă. Dacă statele membre nu raportează conform formatului EN 14274, trebuie să se ofere o justificare.

ANEXĂ: Vânzările de carburanţi, pe tip de carburant, în UE în 2005 (în milioane de litri)

Nr. de identificare | Milioane de litri | Austria | Belgia | Danemarca | Finlanda | Franţa | Germania | Grecia | Irlanda | Italia | Luxemburg | Ţările de Jos | Portugalia | Spania | Suedia | Regatul Unit | UE-15 | UE-15 | | |Calitatea carburantului | AU | BE | DK |FI |FR |DE |EL |IE |IT |LU | NL |PT |ES |SE |UK |UE-15 | % Total | |1 |Benzină fără plumb COR min.=91 |- |- |- |- |- |- |- |- |- |- |- |- |- |- |- |0 |0,0% | |2 |Benzină fără plumb COR min.=91 (<50 ppm S) |- |- |- |- |- |- |- |- |- |3 |- |- |- |- |- |3 |0,0% | |3 |Benzină fără plumb COR min.=91 (<10 ppm S) |738 |- |525 |- |- |8,884 |- |- |- |- |- |- |- |- |- |10,147 |8,6% | |4 |Benzină fără plumb COR min.=95 |- |- |- |- |0 |- |- |- |- |- |- |- |- |- |- |0 |0,0% | |5 |Benzină fără plumb COR min.=95 (<50 ppm S) |- |1,055 |- |- |- |- |4,229 |1,646 |16,461 |524 |7,089 |- |8,066 |- |24,082 |63,151 |53,4% | |6 |Benzină fără plumb COR min.=95 (<10 ppm S) |1,986 |659 |1,951 |2,232 |- |21,849 |- |669 |979 |- |- |- |- |5,104 |- |35,429 |30,0% | |7 |Benzină fără plumb 95=<COR<98 |- |- |- |- |0 |- |- |- |- |- |- |- |- |- |- |0 |0,0% | |8 |Benzină fără plumb 95=<COR<98 (<50 ppm S) |- |- |- |- |- |- |735 |- |- |- |- |1,919 |575 |- |1,273 |4,502 |3,8% | |9 |Benzină fără plumb 95=<COR<98 (<10 ppm S) |- |- |- |- |- |- |- |1 |- |- |- |- |- |- |- |1 |0,0% | |10 |Benzină fără plumb COR>=98 |- |- |- |- |0 |- |- |- |- |- |- |- |- |- |- |0 |0,0% | |11 |Benzină fără plumb COR>=98 (<50 ppm S) |- |276 |- |- |- |- |136 |- |- |131 |310 |- |- |- |- |854 |0,7% | |12 |Benzină fără plumb COR>=98 (<10 ppm S) |83 |395 |16 |269 |- |992 |268 |- |- |- |1 |495 |1,190 |384 |- |4,094 |3,5% | | | Benzină (normală) | 0 |0 | 0 |0 |0 |0 |0 |0 |0 |0 | 0 |0 |0 |0 |0 |0 | 0,0% | | | Benzină (<50 ppm sulf) | 0 |1,331 | 0 |0 |0 |0 |5,100 |1,646 |16,461 |659 | 7,399 |1,919 |8,641 |0 |25,355 |68,510 | 58,0% | | | Benzină (<10 ppm sulf) | 2,807 |1,055 | 2,492 |2,501 |0 |31,725 |268 |670 |979 |0 | 1 |495 |1,190 |5,488 |0 |49,671 | 42,0% | | | Total benzină | 2,807 |2,386 | 2,492 |2,501 |0 |31,725 |5,369 |2,315 |17,440 |659 | 7,400 |2,413 |9,831 |5,488 |25,355 |118,181 | 100,0% | | 13 | Motorină |- |- |- |- |0 |- |- |- |- |- |- |- |- |- |- |0 |0,0% | |14 | Motorină (<50 ppm sulf) |976 |7,269 |- |- |- |- |2,446 |1,801 |27,081 |2,139 |9,000 |5,476 |27,840 |- |23,389 |107,418 |66,9% | |15 | Motorină (<10 ppm sulf) |6,535 |168 |2,782 |2,383 |- |34,206 |9 |890 |1,467 |- |- |403 |0 |4,270 |- |53,113 |33,1% | | |Total motorină | 7,511 |7,437 | 2,782 |2,383 |0 |34,206 |2,455 |2,691 |28,549 |2,139 | 9,000 |5,879 |27,840 |4,270 |23,389 |160,530 | 100,0% | |

Nr. de identificare | Milioane de litri | Cipru | Republica Cehă | Estonia | Ungaria | Letonia | Lituania | Malta | Polonia | Slovacia | Slovenia | UE-10 | UE-10 | | Uniunea Europeană | Uniunea Europeană | | |Calitatea carburantului | CY | CZ |EE |HU |LV |LT |MT |PL |SK |SI |UE-10 | % Total | |UE | % Total | | 1 |Benzină fără plumb COR min.=91 |- |- |- |- |- |- |- |- |- |- |0 |0,0% | |0 |0,0% | |2 |Benzină fără plumb COR min.=91 (<50 ppm S) |- |280 |14 |- |21 |80 |- |- |28 |- |423 |3,0% | |426 |0,3% | |3 |Benzină fără plumb COR min.=91 (<10 ppm S) |- |- |5 |- |- |- |- |- |73 |- |78 |0,6% | |10,225 |7,7% | |4 |Benzină fără plumb COR min.=95 |- |- |- |- |- |- |- |9 |5 |- |14 |0,1% | |14 |0,0% | |5 |Benzină fără plumb COR min.=95 (<50 ppm S) |355 |2,762 |176 |1,801 |350 |355 |66 |4,130 |94 |- |10,088 |72,4% | |73,239 |55,4% | |6 |Benzină fără plumb COR min.=95 (<10 ppm S) |- |- |121 |- |- |2 |- |912 |562 |- |1,596 |11,5% | |37,025 |28,0% | |7 |Benzină fără plumb 95=<COR<98 |- |- |- |- |- |- |- |- |- |- |0 |0,0% | |0 |0,0% | |8 |Benzină fără plumb 95=<COR<98 (<50 ppm S) |- |- |- |- |- |- |24 |- |- |833 |857 |6,2% | |5,359 |4,1% | |9 |Benzină fără plumb 95=<COR<98 (<10 ppm S) |- |- |- |- |- |- |- |- |- |- |0 |0,0% | |1 |0,0% | |10 |Benzină fără plumb COR>=98 |- |- |- |- |- |- |- |- |- |- |0 |0,0% | |0 |0,0% | |11 |Benzină fără plumb COR>=98 (<50 ppm S) |55 |27 |43 |175 |36 |1 |- |- |2 |53 |393 |2,8% | |1,246 |0,9% | |12 |Benzină fără plumb COR>=98 (<10 ppm S) |- |- |36 |4 |10 |7 |- |404 |18 |- |478 |3,4% | |4,572 |3,5% | | | Benzină (normală) | 0 |0 |0 |0 |0 |0 |0 |9 |5 |0 |14 |0,1% | |14 | 0,0% | | | Benzină (<50 ppm sulf) | 410 |3,069 |233 |1,976 |408 |436 |90 |4,130 |124 |886 |11,760 |84,4% | |80,270 | 60,8% | | | Benzină (<10 ppm sulf) | 0 |0 |162 |4 |10 |9 |0 |1,316 |652 |0 |2,152 |15,5% | |51,823 | 39,2% | | | Total benzină | 410 |3,069 |394 |1,980 |418 |444 |90 |5,455 |781 |886 |13,927 |100,0% | |132,108 | 100,0% | | 13 | Motorină |- |- |- |- |49 |- |- |45 |45 |- |139 |0,7% | |139 |0,1% | |14 | Motorină (<50 ppm sulf) |414 |5,003 |118 |2,901 |716 |888 |116 |1,273 |443 |1,010 |12,882 |63,0% | |120,299 |66,5% | |15 | Motorină (<10 ppm sulf) |- |- |227 |59 |0 |65 |- |6,875 |215 |- |7,441 |36,4% | |60,553 |33,5% | | |Total motorină | 414 |5,003 |345 |2,960 |765 |953 |116 |8,193 |703 |1,010 |20,461 |100,0% | |180,991 | 100,0% | |

[1] Directiva 98/70/CE privind calitatea benzinei şi a motorinei şi de modificare a Directivei 93/12/CEE a Consiliului. JO L 350, 28.12.1998, p. 58.

[2] Directiva 2003/17/CE a Parlamentului European şi a Consiliului din 3 martie 2003 de modificare a Directivei 98/70/CE privind calitatea benzinelor şi a motorinelor. JO L 76, 22.3.2003, p. 10.

[3] Cifra octanică „research” (COR) este o măsură cantitativă a ratei de compresie maxime la care petrolul poate fi folosit într-un motor fără ca o parte a amestecului să se aprindă în mod spontan în motor. Aprinderea spontană duce la un consum de carburant excesiv şi la o creştere a emisiilor de compuşi organici volatili şi a monoxizilor de carbon.

[4] Presiunea vaporilor este o măsură a predilecţiei carburantului de a se evapora. Este reglementată vara deoarece temperaturile din această perioadă a anului pot duce la emisii puternice de compuşi organici volatili care sunt precursorii ozonului troposferic. Depăşirile vor avea drept rezultat creşterea emisiilor de compuşi organici volatili.

[5] Parametrul de distilare determină cantitatea de carburant care se evaporă la 100°C şi la 150°C. Acest parametru limitează gama compuşilor mai uşori care pot fi amestecaţi cu benzina. Depăşirile ar putea cauza formarea de obturatoare de vapori şi probleme de motricitate.

[6] A se vedea http://ec.europa.eu/environment/air/pdf/fqm_summary_2005.pdf.

[7] EN 14274:2003 – Carburanţi pentru autovehicule - Evaluarea calităţii benzinei şi motorinei – Sistemul de monitorizare a calităţii carburanţilor (FQMS).

[8] http://europa.eu.int/comm/environment/air/fuel_quality_monitoring.htm.

[9] EN 14275:2003 - Carburanţi pentru autovehicule - Evaluarea calităţii benzinei şi motorinei - Eşantionare la pompa de distribuire a benzinăriilor din cadrul reţelelor şi benzinăriilor private din afara reţelelor.

[10] Termenul de „conţinut de sulf redus” corespunde unui conţinut de sulf de 50 ppm; termenul de „fără sulf” corespunde unui conţinut de sulf de 10 ppm.

[11] A se vedea http://europa.eu.int/comm/environment/air/fuel_quality_monitoring.htm .

114 ppm